**Sociālā darba speciālistu sadarbības padomes (SDSSP) sēdes**

PROTOKOLS Nr. 4/2015

Rīgā, 2015.gada 16.decembrī

Skolas ielā 28, 2.korpusa 3.stāva Portretu zālē, 301.telpā plkst. 11:00

SĒDĒ PIEDALĀS:

**Ilze Skrodele-Dubrovska**, padomes vadītāja, Labklājības ministrijas (turpmāk – LM) Sociālās iekļaušanas un sociālā darba politikas departamenta direktora vietniece

Padomes locekļi:

**Ina Balgalve**, Latvijas Pašvaldību sociālo dienestu vadītāju apvienība, Tukuma novada p/a “Sociālais dienests” vadītāja

**Dace Erkena**, Latvijas Universitātes P.Stradiņa medicīnas koledžas Sociālās aprūpes katedras vadītāja

**Daiga Grenovska**, Rucavas novada Sociālais dienests

**Skaidrīte Gūtmane**, Latvijas Kristīgās akadēmijas rektore

**Vija Jablonska**, Priekules novada dome

**Reinis Lasmanis**, Izglītības un zinātnes ministrija

**Andra Mite**, Baltijas Psiholoģijas un menedžmenta augstskolas docente

**Irīna Vereščagina**, Liepājas Universitātes lektore

**Lolita Vilka**, Rīgas Stradiņa Universitātes Sociālā darba katedras vadītāja

**Dace Zvirgzdiņa**, LM Sociālās iekļaušanas un sociālā darba politikas departaments

**Signe Frickausa**, LM Sociālās iekļaušanas un sociālā darba politikas departaments

Citi:

**Kaija Muceniece**, Valmieras pilsētas Sociālais dienests (aizstāj Sandru Kārkliņu)

**Ruta Klimkāne**, Rīgas domes Labklājības departamenta Sociālā pārvalde (aizstāj Mārtiņu Mooru)

**Monta Mokanu**, Latvijas Universitāte (aizstāj Līgu Rasnaču)

**Guna Eglīte,** Rīgas domes Labklājības departamenta Sociālā pārvalde

**Ilze Kurme**, LM projekta “Profesionāla sociālā darba attīstība pašvaldībās” vadītāja

SĒDĒ NEPIEDALĀS:

**Sandra Kārkliņa**, Valmieras pilsētas Sociālais dienests

**Mārtiņš Moors,** Rīgas domes Labklājības departamenta Sociālās pārvaldes priekšnieks, departamenta direktora vietnieks

**Līga Rasnača**, Latvijas Universitāte

**Ilze Rudzīte,** Latvijas Pašvaldību sociālo dienestu vadītāju apvienība

**Iveta Sietiņsone,** Latvijas Pašvaldību sociālo dienestu vadītāju apvienība

**Mārīte Šīre**, Sociālo darbinieku biedrība

**Ārija Baltiņa**, Latvijas Profesionālo sociālā darba speciālistu asociācijas prezidente

Sēdi protokolē:

**Dace Zvirgzdiņa**, LM Sociālās iekļaušanas un sociālā darba politikas departaments

**Darba kārtība:**

1. Padomes sēdes atklāšana un darba kārtības apstiprināšana.
2. Informācija par LM Eiropas Sociālā fonda projekta “Profesionāla sociālā darba attīstība pašvaldībās” (Projekts) aktivitāšu – sociālā darba speciālistu apmācības un supervīzija – norisi 2015. gadā.
3. Informācija par likumprojektu “Grozījums likumā “Par svētku, atceres un atzīmējamām dienām”” (VSS-1299).
4. Priekšlikumi grozījumiem Ministru kabineta 2010. gada 30. novembra noteikumos Nr.1075 “Valsts un pašvaldību institūciju amatu katalogs”.
5. Tematiskā gada apstiprināšana 2016. gada diviem periodiskajiem izdevumiem un konferencei (Projekta aktivitātes).
6. Projekta ietvaros izstrādājamās pirmās metodikas klientu mērķgrupas apstiprināšana.
7. Citi jautājumi.

**Sēdes norise:**

**1.**

**Padomes sēdes atklāšana un darba kārtības apstiprināšana.**

**(I.Skrodele-Dubrovska)**

*I.Skrodele-Dubrovska* atklāj Sociālā darba speciālistu sadarbības padomes (turpmāk - Padome) sēdi uninformē klātesošos par Padomes dalībniekiem, kuri nepiedalās sēdē un kas viņus aizstāj. Dalībnieki apstiprina sēdes darba kārtību (skatīt pielikumā).

**2.**

**Informācija par LM Eiropas Sociālā fonda projekta “Profesionāla sociālā darba attīstība pašvaldībās” (Projekts) aktivitāšu – sociālā darba speciālistu apmācības un supervīzija – norisi 2015. gadā**

**(D.Zvirgzdiņa)**

*D.Zvirgzdiņa* pastāsta provizoriskos datus (no pakalpojumu sniedzēju projektam sniegtās informācijas “Trīs dienas pirms”) par dalību supervīzijā un apmācībās. Projekta ietvaros supervīziju ir uzsākušas 40 pašvaldibas un to 560 sociālā darba speciālisti (500 grupas supervīzijā un 60 individuālajā supervīzijā). Apmācības projekta ietvaros ir uzsākušas 7 pašvaldībās un 100 sociālā darba speciālisti, izvēlētas šādas tēmas – sociālā gadījuma vadīšanu sociālā darba praksē (3 p/v); sociālais darbs ar ģimenēm ar bērniem (2 p/v); sociālais darbs ar manipulatīviem un agresīviem klientiem (1 p/v); konfliktu risināšana sociālā darba praksē (1 p/v); sociālais darbs ar patvēruma meklētājiem un bēgļiem (1 p/v).

**3.**

**Informācija par likumprojektu “Grozījums likumā “Par svētku, atceres un atzīmējamām dienām”” (VSS-1299).**

**(D.Zvirgzdiņa)**

(I.Skrodele-Dubrovska)

*D.Zvirgzdiņa* informē, ka LM ir virzījusi likumprojektu par grozījumiem likumā “Par svētku, atceres un atzīmējamām dienām”, lai marta trešo otrdienu noteiktu par vispasaules sociālā darba dienu. Valsts sekretāru sanāksmē likumprojekts izsludināts š.g. 10. decembrī, priekšlikumu iesniegšanas termiņš ir līdz š.g. beigām. Tuvākajās dienās tiks nosūtīta LM vēstule Sociālo darbinieku biedrībai un arī Latvijas Pašvaldību sociālo dienestu vadītāju apvienībai ar lūgumu sniegt atzinumu par likumprojektu.

*I.Skrodele-Dubrovska* informē par likumprojekta mērķi – sociālā darba prestiža paaugstināšana, par dažādajiem viedokļiem, kad šo dienu atzīmēt (novembrī vai martā), par SDSSP iepriekš pieņemto lēmumu virzīt likumprojektu apstiprināšanai.

**4.**

**Priekšlikumi grozījumiem Ministru kabineta 2010. gada 30. novembra noteikumos Nr.1075 “Valsts un pašvaldību institūciju amatu katalogs”**

**(D.Zvirgzdiņa)**

(I. Balgalve, G. Eglīte, R. Klimkāne, L. Vilka, I. Skrodele-Dubrovska)

*D.Zvirgzdiņa* iepazīstina ar tiesību aktiem, kuri ir ciešā sasaistē ar MK 2010. gada 30. novembra noteikumiem Nr.1075 “Valsts un pašvaldību institūciju amatu katalogs” (turpmāk – MKN 1075.), t.i., Profesiju klasifikators, Valsts un pašvaldību institūciju amatpersonu un darbinieku atlīdzības likums un Sociālo pakalpojumu un sociālās palīdzības likums. *D.Zvirgzdiņa* rosina diskusiju par 39. saimi “Sociālais darbs”, lai amatu paraugaprakstus varētu sakārtot pašus par sevi, gan arī kopsakarā vienu ar otru, paralēli ir risināms jautājums par, piem., sociālā dienesta vadītāja un vietnieka, ka arī struktūrvienības vadītāja un vietnieka amatiem atbilstošo saimi, t.i., vai tā ir 39. saime, vai kāda cita.

*I.Balgalve* stāsta, ka Tukuma novadā tiek vērtēts, vai vadītājs vada vidēja līmeņa, vai liela, vai maza līmeņa iestādi, un tiek piemērota 13. līmeņa mēnešalgu grupa, nevis 11. līmeņa, un arī cita amatu saime, t.i., 1. saime “Administratīvā vadība”. *I.Balgalve* izsaka bažas, ka var izveidoties situācija, ka lielonovadu sociālo dienestu vadītājiem situācija algu jautājumos varētu tad pasliktināties, ja visus ietvers 39. saimē.

Notiek diskusija, vai visu sociālo pakalpojumu sniedzēju institūciju darbinieki ir ietverami vienā saimē, t.i., 39. saimē, vai tomēr administrācijas, personāla vadības u.tml. amati nav ietverami 39. saimē.

**5.**

**Tematiskā gada apstiprināšana 2016. gada diviem periodiskajiem izdevumiem un konferencei (Projekta aktivitātes)**

**(I.Skrodele-Dubrovska)**

(L. Vilka, S. Gūtmane, I. Kurme, R. Klimkāne, I. Balgalve)

*I.Skrodele-Dubrovska* informē, ka uz aicinājumu iesniegt priekšlikumus par tematiskā gada noteikšanu Latvijas Universitāte piedāvā to noteikt saskaņā ar Eiropas Savienības dienaskārtību.

Notiek diskusija par iespējamo tēmu gadam.

*I.Kurme* rosina noteikt specifiskāku, ne tik plašu tēmu, lai šajā tēmā varētu “iet dziļumā”, nevis vispārīgi, plaši, kuras ietvarā var runāt praktiski par visu. *I.Kurme* piedāvā, ka projekta komanda varētu “salikt” kopā mērķus ar pasākumiem, lai arī tēmas veidotos sistēmā, stratēģijā darbam uz priekšu.

**6.**

**Projekta ietvaros izstrādājamās pirmās metodikas klientu mērķgrupas apstiprināšana**

**(I.Kurme)**

(S. Gūtmane, R. Klimkāne, L. Vilka)

*I. Kurme* atgādina, ka projektā ir plānots izstrādāt 9 metodikas, un SDSSP ir tā, kas saskaņo šo metodiku mērķa grupas. Visi klātesošie arī ir informēti, ka deinstitucionalizācijas process ir uzsākts. Līdz ar to kā pirmā metodika varētu būt - sociālajam darbam ar personām ar garīga rakstura traucējumiem, ņemot vērā, ka tiek plānots izmantot AIS novērtēšanas skalu (ASV izstrādāts instruments), kuru sociālie darbinieki varētu apgūt izmantot personu ar garīga rakstura traucējumiem situācijas izvērtējumam un sociālās rehabilitācijas plānu izstrādei.

**7.**

**Citi jautājumi**

Citu jautājumu nav.

**Lēmumi:**

1/ Nepieciešams apzināt, kāda ir prakse sociālajos dienestos, citās institūcijās, kas sniedz sociālos pakalpojumus, par to, kādas amatu saimes tiek izmantotas darbinieku algu noteikšanai.

2/ Tiek apstiprināta projekta pirmās metodikas klientu mērķa grupa – personas ar garīga rakstura traucējumiem.

Sēdes noslēgums 12:45.

Pielikumā sēdes materiāli:

1. Padomes sēdes darba kārtība.
2. Materiāls par grozījumiem MK 30.11.2010. noteikumos Nr.1075 “Valsts un pašvaldību institūciju amatu katalogs”.
3. Prezentācija par SDSSP sēdē izsktāmajiem jautājumiem.
4. Dalībnieku parakstu lapa.

Sēdes vadītāja I.Skrodele-Dubrovska

Protokolēja D.Zvirgzdiņa